CELEX: 32018D1941
Language: da
Date: 2018-12-10 00:00:00
Title: Rådets afgørelse (FUSP) 2018/1941 af 10. december 2018 om ændring af afgørelse (FUSP) 2016/610 om Den Europæiske Unions militære uddannelsesmission i Den Centralafrikanske Republik

11.12.2018   
               
               
                  DA
               
               
                  Den Europæiske Unions Tidende
               
               
                  L 314/54
               
            
         RÅDETS AFGØRELSE (FUSP) 2018/1941
         af 10. december 2018
         om ændring af afgørelse (FUSP) 2016/610 om Den Europæiske Unions militære uddannelsesmission i Den Centralafrikanske Republik
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 19. april 2016 afgørelse (FUSP) 2016/610 (1), som opretter Den Europæiske Unions militære FSFP-uddannelsesmission i Den Centralafrikanske Republik (EUTM RCA).
                  
               
                     (2)
                  
                  
                     Den 30. juli 2018 vedtog Rådet afgørelse (FUSP) 2018/1082 (2) om forlængelse af missionens mandat indtil den 19. september 2020.
                  
               
                     (3)
                  
                  
                     Den 15. oktober 2018 anerkendte Rådet i sine konklusioner om Den Centralafrikanske Republik hensigtsmæssigheden i at efterkomme anmodningen fra de centralafrikanske myndigheder om yderligere bistand til fordel for de indre centralafrikanske sikkerhedsstyrker med henblik på hurtigst muligt at etablere og deployere en dedikeret søjle for interoperabilitet i EUTM RCA, der skal være ansvarlig for at gennemføre strategisk rådgivning på dette område.
                  
               
                     (4)
                  
                  
                     Rådets afgørelse (FUSP) 2016/610 bør ændres i overensstemmelse hermed.
                  
               
                     (5)
                  
                  
                     Desuden anerkendte Rådet i sine konklusioner af 15. oktober 2018, at det er nyttigt, hvilket også blev understreget i EUTM RCA's strategiske gennemgang, fortsat at overveje muligheden for at styrke Den Europæiske Unions indsats vedrørende de indre sikkerhedsstyrker med en dedikeret civil FSFP-indsats. Rådet bemærkede i disse konklusioner, at det vil vende tilbage til dette spørgsmål i sommeren 2019, idet der tages hensyn til de første resultater af interoperabilitetssøjlen, og inden for rammerne af den strategiske gennemgang af EUTM RCA.
                  
               
                     (6)
                  
                  
                     I medfør af artikel 5 i protokollen om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark, og deltager derfor ikke i finansieringen af denne mission —
                  
               VEDTAGET DENNE AFGØRELSE:
         
            Artikel 1
            I afgørelse (FUSP) 2016/610 foretages følgende ændringer:
            
                        1)
                     
                     
                        I artikel 1, stk. 2, tilføjes følgende:
                        
                                    »d)
                                 
                                 
                                    strategisk rådgivning til indenrigsministeriet, generaldirektøren for politiet og generaldirektøren for gendarmeriet for at muliggøre efterfølgende interoperabilitet og koordineret anvendelse af forsvars- og interne sikkerhedsstyrker i Den Centralafrikanske Republik.«
                                 
                              
                  
                        2)
                     
                     
                        Artikel 10, stk. 3, affattes således:
                        
                           »3.   Det finansielle referencegrundlag for de fælles udgifter til EUTM RCA beløber sig for perioden fra den 20. september 2018 til den 19. september 2020 til 26 131 485 EUR. Den procentdel af dette referencebeløb, der er omhandlet i artikel 25, stk. 1, i afgørelse (FUSP) 2015/528, er 0 %, og den procentdel, der er omhandlet i artikel 34, stk. 3, i nævnte afgørelse, er 0 % for forpligtelser og 0 % for betalinger.«
                        
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 10. december 2018.
            
               
                  På Rådets vegne
               
               F. MOGHERINI
               
                  Formand
               
            
         
         
            (1)  Rådets afgørelse (FUSP) 2016/610 af 19. april 2016 om Den Europæiske Unions militære FSFP-uddannelsesmission i Den Centralafrikanske Republik (EUTM RCA) (EUT L 104 af 20.4.2016, s. 21).
         
            (2)  Rådets afgørelse (FUSP) 2018/1082 af 30. juli 2018 om ændring af afgørelse (FUSP) 2016/610 om Den Europæiske Unions militære uddannelsesmission i Den Centralafrikanske Republik (EUT L 194 af 31.7.2018, s. 140).